****

**Δελτίο Τύπου**

Εκτάκτως συνεδρίασε σήμερα 22/07/2025 και ώρα 18:00 στο Δημαρχείο Λευκάδας το Τοπικό Επιχειρησιακό Συντονιστικό Όργανο Πολιτικής Προστασίας (ΤΕΣΟΠΠ) του Δήμου Λευκάδας , εξαιτίας των προειδοποιήσεων για πολύ υψηλό κίνδυνο πυρκαγιάς κατηγορίας 4 που προβλέπεται στην ευρύτερη περιοχή για αύριο Τετάρτη 23/07/2025 με σκοπό την ενημέρωση για τον βαθμό ετοιμότητας του Δήμου, τον συντονισμό όλων των απαραίτητων ενεργειών και τη λήψη μέτρων πρόληψης δασικών πυρκαγιών, στην συνεδρίαση, της οποίας προέδρευσε ο Δήμαρχος και πρόεδρος του ΤΕΣΟΠΠ Δρ. Βεργίνης Ξενοφών.

Ο κ. Δήμαρχος απευθυνόμενος προς τους συμμετέχοντες εκπροσώπους και στα στελέχη των Τοπικών Υπηρεσιών επισήμανε τον κίνδυνο των ημερών εξέφρασε την ανάγκη για συνεχή επικοινωνία και συντονισμό ενεργειών, ώστε να ληφθούν όλα τα αναγκαία προληπτικά μέτρα και να υπάρξει άμεση παρέμβαση εάν αυτή απαιτηθεί.

Ο Αντιδήμαρχος Πολίτικης Προστασίας κ Λάζαρης Νικόλαος ανέφερε ότι η πολιτική προστασία του Δήμου θα είναι σε ετοιμότητα με τα μέσα που διαθέτει να συνδράμει στη Πυροσβεστική αν χρειαστεί. Επίσης θα γίνουν περιπολίες με πυροσβεστικά του δήμου , θα είναι σε επιφυλακή όλα τα μηχάνημα έργου με τους χειριστές τους . Έχουν ενημερωθεί όλοι οι Πρόεδροι των Τοπικών Κοινοτήτων ώστε να ενεργοποιήσουν τις ομάδες πυρασφάλειας, έχουν ενημερωθεί ιδιώτες ιδιοκτήτες Μ.Ε και Υδροφόρων.

Όλοι οι φορείς ανέφεραν ότι θα βρίσκονται σε επιφυλακή και εγρήγορση όλο το εικοσιτετράωρο.

Η ΔΙ.Π.Υ.Ν Λευκάδας και θα είναι σε μερική επιφυλακή και θα αναπτύξει τον επιχειρησιακό της σχεδιασμό.

Στη Συνεδρίαση συμμετείχαν ο Δήμαρχος Λευκάδας Δρ. Ξενοφών Βεργίνης ο Αντιδήμαρχος Πολιτικής Προστασίας, κ. Λάζαρης Νικόλαος, ο Διοικητής Πυροσβεστικών Υπηρεσιών Λευκάδας κ.Καλαϊτζίδης Πρόδρομος, Εκπρόσωπος Λιμεναρχείου Λευκάδας σημαιοφόρος Νταϊκος Χρήστος ο εκπρόσωπος της Αστυνομικής Διεύθυνσης Λευκάδας υπαστυνόμος Α’ Πανάκης Παναγιώτης , ο Δασάρχης Λευκάδας κ. Κοντογιώργης Αθανάσιος, ο Προϊστάμενος Τμήματος Πολιτικής Προστασίας Π.Ε. Λευκάδας κ. Θεοχάρης Αντώνιος, ο Προϊστάμενος Πολίτικης Προστασίας κ. Φραγκούλης Επαμεινώνδας, , εκπρόσωπος της Δημοτικής Αστυνομίας, οι Προϊστάμενοι και υπάλληλοι των εμπλεκομένων υπηρεσιών του Δήμου.

**Ο Δήμος Λευκάδας με κύριο γνώμονα την αποτελεσματική προστασία της ανθρώπινης ζωής, του περιβάλλοντος, και των περιουσιών των πολιτών, βρίσκεται σε συνεχή εγρήγορση και στενή συνεργασία με όλους τους εμπλεκόμενους φορείς**.

Από τον Δήμο Λευκάδας